Ich schrib jetzt uff Schwizerdütsch, will es isch so vill passiert und ich glaub ich drugg mi so besser uss.  Vorgescht am 4i isch d'Party losgange. Dankschön an alli wo cho sind. Ich has wundervoll gfunde, dass so vill lütt mir händ welle  cho tschüss sage. Ich ha e riise freud am Fotibuech und de Messages wo dir mir hinterlo händ. Dankschön Dankschön Dankschön !!!  Zum schlofe hetts nümmi glängt. Mir sind denn diräkt uffe Flughafe und jo das isch vermuetlich die schwiirigschti Priefig vo mim läbe gsi. Im Flugzüg hani denn aber zum Glück chönne schlofe. Und zwar no rächt lang. Ha nid moll e ganze Film gluegt.  Jetzt bini in Phnom Penh. Mit em Visum hett alles klappt. Hane Zimmer im WEC Office sogar mit Klima Alag (zum glück :D)  Vorerscht bini jetzt moll do. Vorig bini grad e chli go Food iikaufe (Die händ Pasta do!!! Barilla!!!) Und nochhärd Füert mi d'Michelle no chli ume. Ich ha im Momänt so vill iidrück… ich wird fascht nid fertig. Ich hoff dass ich euch gli e paar fötteli cha zeige.